KETVIRTAS MODULIS. EURAS – BENDROJI EUROPOS VALIUTA

Integravimas į mokomuosius dalykus: 2–3 pamokos. Rekomenduojama integruoti į ekonomikos, matematikos, istorijos ir pilietiškumo pagrindų pamokas.

Tikslas: Atskleisti euro svarbą Europos Sąjungai bei jo įtaką ir naudą europiečių gyvenimui.

Modulio struktūra:

|  |  |
| --- | --- |
| **1 pamoka. Istorijos ir pilietiškumo pagrindų pamokos.** | Euro istorija. Atsiradimas, banknotų ir monetų dizainas (simbolika), Europos Centrinio Banko įkūrimas ir veikla, Euro zonos plėtra. |
| **2 pamoka. Ekonomikos pamoka.** | Euras kasdienybėje: bendros valiutos privalumai, euras Lietuvoje. Infliacija. |
| **3 pamoka. Istorijos arba pilietiškumo ugdymo pamokos.** | Euras ir šalies suverenitetas. |

**PLANAS**

**Priemonės:** multimedija (projektorius, ekranas, kompiuteris, *Power point* pristatymas, dalomoji medžiaga, kompiuteris su interneto prieiga.

|  |
| --- |
| **Mokymosi uždaviniai:*** Suteikti žinių apie bendros ES valiutos atsiradimo istoriją, Euro zoną ir euro banknotų ir monetų dizaino simboliką.
* Didinti suvokimą apie praktinę euro naudą.
* Plėtoti dalykines ekonomikos žinias ir supratimą apie ES pinigų politiką bei bendrosios rinkos veikimo principus.
* Didinti supratimą apie euro teikiamas galimybes Lietuvai dalyvaujant bendros valiutos zonoje.
 |

|  |  |  |  |
| --- | --- | --- | --- |
| **Etapai** | **Veikla** | **Metodai** | **Priemonės/priedai** |
| **1 PAMOKA** |
| **Sužadinimas** | Mokiniai, apžiūrėję eurų monetų nacionalines puses, sudėlioja jas ant žemėlapio pagal šalis. Simbolius ant euro nacionalinės pusės kiekviena šalis renkasi pati. Akcentuojama, kad nors euras yra bendras pinigas, nacionaliniai elementai išlieka.  | Individualus darbas arba darbas bendroje grupėje | Žemėlapis, monetos |
| **Temos atskleidimas** | Trumpa euro atsiradimo istorija. Europos Centrinio Banko įkūrimas ir funkcijos. Euro raida nuo skaitmeninės valiutos (ekiu) iki realių pinigų. Papildoma medžiaga:1. Filmukas apie [ES biudžeto sudarymą](https://www.europarltv.europa.eu/lt/programme/economy/2017-eu-budget-how-much-does-europe-need).
2. Euro zonos  [šalių narių žemėlapis](https://www.ecb.europa.eu/euro/intro/html/map.en.html).
 | Pristatymas arba filmo peržiūra ir aptarimas | Pristatymas *„*Euro istorija“ arba filmuko peržiūra[1 variantas](https://www.youtube.com/watch?v=kw4nfYdfNfE) – euro ir euro zonos paaiškinimas (lietuviškai)[2 variantas](https://www.youtube.com/watch?v=Aijn_4TFF_8) – euro ir ECB istorija (angliškai)[3 variantas](https://www.europarltv.europa.eu/lt/programme/others/history-the-euro) – euro zonos istorija (prancūziškai, su lietuviškais subtitrais) |
| **Įtvirtinimas** | Klausimai apie eurą ir euro zoną. | Protų mūšis | Protų mūšis „Europa kišenėje“ arba [žaidimas](https://www.ecb.europa.eu/euro/play/where_from/html/index.lt.html) |

|  |  |  |  |
| --- | --- | --- | --- |
| **Galima papildoma projektinė veikla** | **1. Euro kelionė**Naudodamiesi internetiniu projektu <https://lt.eurobilltracker.com/> mokiniai seka, iš kur atkeliauja arba kur nukeliauja euro banknotai. Projekte kiekvienas gali registruoti turimos euro banknoto kupiūros numerį ir stebėti, kur ji buvo registruota anksčiau, ir taip sužinoti, iš kur atėjo ar kur nukeliavo jo euras.Pagal tinklalapio medžiagą galima atlikti daug statistinių analizių (registruotų banknotų vertė, kupiūrų skaičius, banknotų iš atskirų šalių vertė, kokios šalys aktyviausios ir pan.).Pavyzdiniai analizės klausimai:1. Kokios šalies eurų yra daugiausia? Kodėl? Ar tam turi įtakos ekonomikos išsivystymas, narystės euro zonoje trukmė ir pan.?
2. Kaip paaiškinti euro paplitimą už Europos ribų (globali ekonomika)?
3. Kurių šalių banknotų Lietuvoje yra daugiausia?
4. Koks ilgiausias euro kelionės atstumas?
5. Kur nukeliavo tavo euras? (Klausimas vykdantiems ilgalaikę stebėseną)

**2. Europa kišenėje****Projekto etapai:**Mokinių veikla:1. dvi savaites kaupia 2-iejų eurų (ar kito nominalo) monetas, atkeliavusias iš skirtingų šalių;
2. skirtingas monetas fotografuoja;
3. skaičiuoja, kiek ir iš kokių šalių turi monetų;
4. apibendrina, kodėl iš kai kurių šalių yra daugiau eurų (pavyzdžiui, todėl, kad tos šalies rinkoje yra daugiausia eurų, šalis yra arti Lietuvos, dėl migracijos, dažnų kelionių), kodėl iš kai kurių šalių eurų nepavyko gauti;
5. atlieka statistinę analizę (savo individualius duomenis sulygina su grupės duomenimis);
6. atsako į specifinius klausimus:
	1. Kas vaizduojama ant skirtingų šalių monetų, kodėl?
	2. Kokie įrašai yra ant monetų ir ant jų briaunų?
	3. Kaip atrodo ir ką simbolizuoja proginės monetos?
	4. Kurios ne euro zonos šalys naudoja eurą ir kodėl?
7. parengia pristatymą arba parodą, panaudodami savo nuotraukas ir gautus duomenis, papasakoja apie euro monetas;
8. parengia pristatymą apie tai, kokias ir kokių šalių monetas surinko grupėje, kas ant jų pavaizduota, kas užrašyta ant briaunos, kodėl yra būtent tokie simboliai ir tekstas.
 | Galima atlikti per geografijos pamokąStatistinė analizėProjektinė veikla | <https://lt.eurobilltracker.com/> |
|

|  |
| --- |
| **2 PAMOKA** |
| **Sužadinimas** | Mokiniams užduodamas klausimas: *Kokie yra euro privalumai ir trūkumai?* | Minčių lietus |  |
| **Temos atskleidimas** | Euro nauda ir naudojimas. Praktinė euro ir euro zonos reikšmė, *infliacija, defliacija* ir *kainų stabilumas*.Žiūrėdami filmą mokiniai užsirašo svarbiausias sąvokas: infliacija, defliacija, kainų stabilumas ir t. t.Po peržiūros aptariama, ką mokiniai pasižymėjo, paprašoma savais žodžiais paaiškinti, kokia yra euro praktinė nauda. | Filmo peržiūra ir aptarimas | Filmukas:[1 variantas](https://www.youtube.com/watch?v=jdjsT2OIlOA) – euras, jo nauda kasdienybėje, infliacija, euro zona (lietuvių kalba), versija [anglų kalba](https://www.youtube.com/watch?v=TAlcFwGIQBg)[2 variantas](https://www.youtube.com/watch?v=7ybGx_8nlrg) – apie kainų stabilumą (lietuvių kalba), versija [anglų kalba](https://www.youtube.com/watch?v=F6PvX625JCs&t=6s) |
| **Įtvirtinimas: 4 variantai** | **1. Kainų skirtumai** Kainų palyginimas H&M tinklo parduotuvėse (*parduotuvės gali būti pasirinktos pačių mokinių ar mokytojų nuožiūra, H&M pateikiamas tik kaip pavyzdys. Kadangi kainas galima rasti internete, galima pasirinkti ir kitas šalis bei parduotuves, svarbu, kad jos veiktų keliose ES šalyse, pvz.: Lidl, Tesco, Ikea*). Kitų ES ir euro zonos šalių parduotuvių kainų palyginimas su kainomis Lietuvos parduotuvėse. Mokiniai užpildo lentelę (žr. priedą).Užduodamas klausimas: *Kas lemia tokius skirtumus?* Mokiniams paaiškinami šie kriterijai:* 1. šalių PVM tarifas;
	2. rinkos dydis;
	3. perkamoji galia.

**2. Infliacija ir euras**Infliacija – kainų augimas – yra neišvengiamas ekonominio proceso elementas. Kainos kyla nuolat, ir vienos ar kitos valiutos įvedimas neturi šiam procesui įtakos. Mokytojas privalo pažymėti, kad kainos kilo ir iki įsivedant eurą, o euro įvedimas, jei ir prisidėjo prie to, tai tik kaip vienas iš daugelio faktorių. Kainų kilimui iliustruoti atliekama užduotis, kurioje mokiniai turi rasti tos pačios prekės kainas Lietuvoje iki euro įvedimo ir po jo. Ši užduotis atskleidžia kainų pokyčius: kainos per tam tikrą laiką ir didėja, ir mažėja.**3. Pinigų vertė: Big Mac indekso palyginimas.****Big Mac indeksas,** arba **Mėsainio indeksas** – [valiutos](https://lt.wikipedia.org/wiki/Valiuta) nuvertinimo ar pervertinimo nustatymo būdas, siekiant suprasti, kiek reikia [pinigų](https://lt.wikipedia.org/wiki/Pinigai), norint nupirkti tiek pat ir tokių pačių [prekių](https://lt.wikipedia.org/wiki/Prek%C4%97) ar [paslaugų](https://lt.wikipedia.org/wiki/Paslauga) skirtingose [valstybėse](https://lt.wikipedia.org/wiki/Valstyb%C4%97). **Mėsainio indeksas**rodo perkamąją galią. Indekse galima rasti ne visas ES šalis, tačiau mokiniai, remdamiesi duotais šaltiniais, internete gali surasti mėsainio kainas skirtingose šalyse ir palyginti pačias kainas bei kainų skirtumus, atsižvelgdami į duotus rodiklius (BVP dalis vienam gyventojui, vidutinis darbo užmokestis ir t. t.) (žr. priedus).Užpildę lentelę mokiniai pateikia savo įžvalgas ir pastebėjimus.**4. Šalių ekonominio išsivystymo lygis (sudėtingesnė užduotis)**Mokiniai, dirbdami grupėmis, pasirenka po 3-4 euro zonos šalis. Internete surenka informaciją apie jų BVP, minimalų ir vidutinį darbo užmokestį (duomenis galima rasti <http://ec.europa.eu/eurostat>).Atlikus užduotį surengiama diskusija: *Kodėl šalių ekonominis išsivystymas skiriasi ir kokiomis priemonėmis skatinamas ekonomikos vystymasis*?Papildomai galima aptarti ekonominę krizę ir kokią įtaką ją įveikiant turėjo ES reikalavimai, fiskalinės drausmės kriterijai, taip pat įvertinti, kaip su krize susitvarkė euro zonos šalys. | Individualus darbas arba darbas grupėmisIndividualus darbas arba darbas grupėmisIndividualus darbas arba darbas grupėmisIndividualus darbas arba darbas grupėmisDiskusijaFilmo peržiūra ir aptarimas | Užduotis „Prekių kainos šalyse“Užduotis „Kylančios kainos“ Užduotis „Big Mac indeksas“Filmukas apie [euro zonos krizę](https://www.youtube.com/watch?v=kbcvdKwmCtg) (anglų kalba) |
|
|
| **3 PAMOKA** |
| **Temos atskleidimas** | Euras ir šalies savarankiškumas. Lietuvos atvejis. Klausimai diskusijai:1. *Ar tokiai mažai valstybei kaip Lietuva naudingiau būti euro zonoje ar turėti atskirą valiutą?* Ar *euro įvedimas (ir prieš tai valiutos susiejimas su euru) suteikė Lietuvai stabilumo?*
2. *Ar euras stiprina Lietuvos savarankiškumą* (nacionalinės monetų pusės, dalyvavimas priimant euro zonos sprendimus, grėsmių iš išorės bei nestabilumo sumažinimas)? *Ar ekonominė euro įvedimo nauda atsveria nacionalinės valiutos atsisakymą?*
 | Debatai |  |

**Papildoma medžiaga:**

1. *The Economist* [tyrimas](http://pages.eiu.com/rs/783-XMC-194/images/EIU_WCOL2016_FreeReport_FINAL_NEW.pdf?mkt_tok=3RkMMJWWfF9wsRovuK7AZKXonjHpfsX56%2B8vXqW2lMI%2F0ER3fOvrPUfGjI4JTsthI%2BSLDwEYGJlv6SgFTbjGMbht2bgMUhU%3D) apie pragyvenimo išlaidas įvairiose pasaulio šalyse (anglų kalba)
2. [**Vadovėlis apie eurą**](http://www.upc.smm.lt/euras/APIE_EURA_VAIKAMS_16-18_PASKAITA.pdf) **(lietuvių kalba)**